
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 195-9/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. január 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: ÖKOVÍZ szerződéstervezet
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

7. napirendhez

Tárgy:
Az ÖKOVÍZ Kft.-vel fennálló hulladékkezelési közszolgáltatási szerződés meghosszabbítása
Tisztelt Képviselő-testület!

Az Önkormányzat és az ÖKOVÍZ Kft. között fennálló közszolgáltatási szerződés január 31-én lejár, de mivel a hulladékgazdálkodási törvény átdolgozása még nem fejeződött be, elfogadása is csak legkorábban márciusra várható, a mellékelt szerződés alapján az ÖKOVÍZ Kft.-vel fennálló szerződésünk jelenleg kéthónapos, 2012. február 1-től 2012. március 31-ig szóló meghosszabbítására kerülne sor, változatlan feltételek mellett.
Remélhetően a hulladékgazdálkodásról szóló új törvény nem fog olyan szigorításokat tartalmazni, amelyek újabb terheket rónának a lakosságra.

Kérem a javaslat szíves elfogadását.

…/2012. (I.25.) ÖKT határozati javaslat

Sülysáp Nagyközség Önkormányzatának Képviselő-testülete
1./ megtárgyalta az ÖKÖVÍZ Kft.-vel fennálló, a települési hulladékkezelésre vonatkozó közszolgáltatási szerződés módosításának tervezetét, és hozzájárul a szerződés – módosítás szerinti – 2012. február 1-től 2012. március 31-ig történő meghosszabbításához.
2./ felhatalmazza és felkéri a polgármestert a szerződésmódosítás aláírására.

Határidő: 1./ azonnal; 2./ 2012. január 31.
Felelős: Horinka László polgármester

Sülysáp, 2012. január 12.

Horinka László s.k.

